Nr. L 145/12 De Europæiske Fællesskabers Tidende 30. 5. 86 RÅDETS FORORDNING (EØF) Nr. 1653/86 '. af 26. maj 1986 om autonom fastsættelse for 1986 af en særlig kvota for indførsel af oksekød af høj kvalitet, fersk, kølet eller frosset, henhørende under pos. 02.01 A II a) og 02.01 A II b) i den fælles toldtarif RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 43 og 113, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtninger : Som følge af markedssituationen for oksekød både inden for og uden for Fællesskabet bør der for 1986 autonomt fastsættes en særlig fællesskabstoldkvota på 6 000 tons til en toldsats på 20 % ved indførsel af oksekød af høj kvali- tet, fersk, kølet eller frosset, henhørende under pos. 02.01 A II a) og 02.01 A II b) i den fælles toldtarif ; det bør især sikres, at alle interesserede parter i Fælles- skabet har lige og stadig adgang til denne kvota, og at den fastsatte toldsats for denne kvota anvendes uden afbry- delser for al indførsel af de pågældende produkter til alle medlemsstater, indtil den fastsatte mængde er opbrugt ; det er med henblik herpå hensigtsmæssigt at indføre en ordning for fællesskabstoldkvotens anvendelse, som er baseret på fremlæggelse af et ægthedscertifikat, der garan- terer produkternes art, afsendelsessted og oprindelse ; gennemførelsesbestemmelserne til disse bestemmelser fastsættes efter fremgangsmåden i artikel 27 i Rådets forordning (EØF) nr. 805/68 af 27. juni 1968 om den fælles markedsordning for oksekød (?), senest ændret ved forordning (EØF) nr. 3768/85 ?) — UDSTEDT FØLGENDE FORORDNING : Artikel 1 1. For 1986 fastsættes en særlig fællesskabstoldkvota for oksekød af høj kvalitet, fersk, kølet eller frosset, henhørende under pos. 02.01 A II a) og 02.01 A II b) i den fælles toldtarif. Kvotens samlede størrelse er på 6 000 tons udtrykt som produktets vægt. 2. Fordenne kvota fastsættes den gældende sats i den fælles toldtarif til 20 %. Artikel 2 Gennemførelsesbestemmelserne til denne forordning, navnlig : a) bestemmelser, hvorved produkternes art, afsendelses- sted og oprindelse garanteres, b) bestemmelser vedrørende anerkendelse af det doku- ment, som gør det muligt at kontrollere de i litra a) nævnte garantier, fastsættes efter fremgangsmåden i artikel 27 i forordning (EØF) nr. 805/68. Artikel 3 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes fra den 1. januar 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. maj 1986. (') Udtalelse afgivet den 16. maj 1986 (endnu ikke offentliggjort i Tidende). (?) EFT nr. L 148 af 28. 6. 1968, s. 24. (?) EFT nr. L 362 af 31. 12. 1985, s. 8. På Rådets vegne G. BRAKS Formand